Ale, ul levrig da zistanañ ! 8 danevell pe danevellig e brezhoneg (troet diwar ar galleg gant Rémi Derrien), goude ar galleg. Marteze eo bet soñjet muioch al levr-mañ evit ar challegerien eget evit ar vrezhonegerien, forzh penaos. Ul levrig brav eo, plijus da follennata gant e stumm hir hag un dornad tresadennoù e gwenn-ha-du. A-fed diabarzh eo klasel an danevelloù kement hag an tem anezho, e-keñver ar  pezh a vez embannet e brezhoneg dan nebeutañ. Neo ket evit kement-se int displijus da lenn pe adlenn (lod anezho oa bet embannet e kelaouennoù choazh), dont a ra brav gant ar skrivagner dre vras, hep hirderioù, met neus ket kalz tra da beuriñ evit Yann Lenner-Brezhoneg, a gav din.  Ma klaskit ul levr da brofañ dur mignon tomm ouzh al lennegezh hag ouzh Breizh ha nen deus ket bet kalon da zeskiñ brezhoneg (choazh), e raio al levr-se plijadur dezhañ emichañs.